title: Регламент за изпълнение (ЕС) № 505/2011 на Съвета от 23 май 2011 година за прилагане на Регламент (ЕО) № 765/2006 относно ограничителни мерки срещу президента Лукашенко и някои длъжностни лица на Беларус

text:
               24.5.2011

               BG

               Официален вестник на Европейския съюз

               L 136/48

         РЕГЛАМЕНТ ЗА ИЗПЪЛНЕНИЕ (ЕС) № 505/2011 НА СЪВЕТА
   от 23 май 2011 година
   за прилагане на Регламент (ЕО) № 765/2006 относно ограничителни мерки срещу президента Лукашенко и някои длъжностни лица на Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договорa за функционирането на Европейския съюз,
   като взе предвид Регламент (ЕО) № 765/2006 на Съвета от 18 май 2006 г. относно ограничителни мерки срещу президента Лукашенко и някои длъжностни лица на Беларус (1), и по-специално член 8а, параграф 1 от него,
   като има предвид, че:

               (1)

               На 18 май 2006 г. Съветът прие Регламент (ЕО) № 765/2006 относно ограничителни мерки срещу президента Лукашенко и някои длъжностни лица на Беларус.

               (2)

               С оглед на тежкото положение в Беларус и в съответствие с Решение за изпълнение 2011/301/ОВППС на Съвета от 23 май 2011 г. за изпълнение на Решение 2010/639/ОВППС относно ограничителните мерки срещу някои длъжностни лица на Беларус (2) в списъка на лицата, на които са наложени ограничителни мерки, съдържащ се в приложение IА към Регламент (ЕО) № 765/2006, следва да бъдат добавени още лица,

         ПРИЕ НАСТОЯЩИЯ РЕГЛАМЕНТ:
   Член 1
   Лицата, изброени в приложението към настоящия регламент, се добавят в списъка, съдържащ се в приложение IА към Регламент (ЕО) № 765/2006.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 май 2011 година.

            За Съвета

            Председател

         C. ASHTON

      (1)  ОВ L 134, 20.5.2006 г., стр. 1.

      (2)  Виж страница 87 от настоящия брой на Официален вестник.

      ПРИЛОЖЕНИЕ

         СПИСЪК НА ЛИЦАТА, ПОСОЧЕНИ В ЧЛЕН 1

                  Имена
                  (транскрипция на изписването на беларуски език)
                  (транскрипция на изписването на руски език)

                  Имена (изписване на беларуски език)

                  Имена (изписване на руски език)

                  Дата и място на раждане

                  Длъжност

                  1.

                  Shykarou, Uladzislau
                  Shikarov, Vladislav

                  Шыкароў Уладзiслаў

                  Шикаров Владислав

                  Съдия от съда на Железнодорожни район във Витебск. Осъжда няколко протестиращи по време на апелативния процес, независимо от факта, че Първоинстанционният съд не ги е счел за виновни.

                  2.

                  Merkul, Natallia Viktarauna
                  Merkul, Natalia Viktorovna
                  (Merkul, Natalya Viktorovna)

                  Меркуль Наталля Вiктараўна

                  Меркуль Наталья Викторовна

                  Дата на раждане:
                  13.11.1964 г.

                  Директор на гимназията в град Талков, Пукховичи район. На 27 януари 2011 г. уволнява Наталия Илинич, високо ценена учителка в гимназията, заради политическите ѝ убеждения и участието ѝ в събитията от 19 декември 2010 г.

                  3.

                  Akulich, Sviatlana Rastsislavauna
                  Okulich, Svetlana Rostislavovna

                  Акулiч Святлана Расцiславаўна

                  Окулич Светлана Ростиславовна

                  Дата на раждане:
                  27.8.1948 г. или 1949 г.

                  Съдия от съда в Пукховичи район. Неправомерно отхвърля иска на Наталия Илинич да бъде възстановена като учителка в гимназията в град Талков.

                  4.

                  Pykina, Natallia
                  Pykina, Natalia
                  (Pykina, Natalya)

                  Пыкiна Наталля

                  Пыкина Наталья

                  Съдия от съда в Партизански район, отговаря за случая „Лиховид“. Осъжда г-н Лиховид, активист на „Движението за свобода“, на три и половина години затвор при строг режим.

                  5.

                  Mazouka, Siarhei
                  Mazovka, Sergei
                  (Mazovko, Sergey)

                  Мазоўка Сяргей

                  Мазовка Сергей / Мазовко Сергей

                  Прокурор по случая „Дашкевич—Лобов“. Дмитрий Дашкевич и Едуард Лобов, активисти на Младежкия фронт, са осъдени на няколко години затвор за хулиганство. Истинската причина за лишаването им от свобода е активното участие на двамата в кампанията за изборите през декември 2010 г., в която подкрепят един от кандидатите на опозицията.

                  6.

                  Aliaksandrau, Dzmitry Piatrovich
                  Aleksandrov, Dmitri Petrovich

                  Аляксандраў Дзмiтрый Пятровiч

                  Александров Дмитрий Петрович

                  Съдия от Висшия икономически съд. Потвърждава забраната на независимата радиостанция „Авторадио“. („Авторадио“ е забранена по обвинение за „излъчване на призиви за масови безредици по време на президентската кампания през декември 2010 г.“ По силата на действащ договор радиостанцията излъчва предизборната програма на г-н Санников, един от кандидатите на опозицията, в която се заявява „бъдещето ще се реши не в кухнята, а на площада!“).

                  7.

                  Vakulchyk, Valery
                  Vakulchik, Valeri

                  Вакульчык Валерый

                  Вакульчик Валерий

                  Ръководител на Центъра за анализи в администрацията на президента, отговарящ за телекомуникациите, по-специално наблюдението, филтрирането, подслушването, контрола и спирането на различни канали за комуникация, например интернет.

                  8.

                  Chatviartkova, Natallia
                  Chetvertkova, Natalia
                  (Chetvertkova, Natalya)

                  Чатвярткова Наталля

                  Четверткова Наталья

                  Съдия от съда в Партизански район на Минск. Тя разглежда процеса на бившия кандидат за президент Андрей Санников, активиста и представител на гражданското общество Иля Василевич, Федор Мирзоянов, Олег Гнедчик и Владимир Еременко. Начинът, по който води процеса, е в явно нарушение на Наказателно-процесуалния кодекс. Тя приема срещу обвиняемите да се използват доказателства и свидетелски показания, които нямат отношение към тях.

                  9.

                  Bulash, Ala
                  Bulash, Alla

                  Булаш Ала

                  Булаш Алла

                  Съдия от съда в Октомврийски район на Минск. Тя разглежда делото на Павел Виноградов, Дмитрий Дрозд, Александър Киркевич, Андрей Протасеня, Владимир Хомиченко. Начинът, по който води процеса, е в явно нарушение на Наказателно-процесуалния кодекс. Тя приема срещу обвиняемите да се използват доказателства и свидетелски показания, които нямат отношение към тях.

                  10.

                  Barovski Aliaksandr Genadzevich
                  Borovski Aleksandr Gennadievich

                  Бароўскi Аляксандр Генадзевiч

                  Боровский Александр Геннадиевич

                  Прокурор от съда в Октомврийски район на Минск. Той разглежда делото на Павел Виноградов, Дмитрий Дрозд, Александър Киркевич, Владимир Хомиченко. Повдигнатото от него обвинение има ясна и непосредствена политическа мотивация и е в явно нарушение на Наказателно-процесуалния кодекс. То се основава на погрешна класификация на събитията от 19 декември 2010 г., която не се подкрепя от доказателствата и свидетелските показания.

                  11.

                  Simanouski Dmitri Valerevich
                  Simanovski Dmitri Valerievich

                  Сiманоўскi Дмiтрый Валер'евiч

                  Симановский Дмитрий Валериевич

                  Прокурор от съда в Първомайски район на Минск. Той разглежда делото на Дмитрий Бондаренко. Повдигнатото от него обвинение има ясна и непосредствена политическа мотивация и е в явно нарушение на Наказателно-процесуалния кодекс. То се основава на погрешна класификация на събитията от 19 декември 2010 г., която не се подкрепя от доказателствата и свидетелските показания.

                  12.

                  Brysina, Zhanna
                  Brysina, Zhanna
                  (Brisina, Zhanna)

                  Брысiна Жанна

                  Брысина Жанна / Брисина Жанна

                  Съдия от съда в Заводски район на Минск, разглежда делото на Ирина Халип, Сергей Марцелев, Павел Северинец — изтъкнати представители на гражданското общество. Начинът, по който води процеса, е в явно нарушение на Наказателно-процесуалния кодекс. Тя приема срещу обвиняемите да се използват доказателства и свидетелски показания, които нямат отношение към тях.

                  13.

                  Zhukovski, Sergei Konstantynovych

                  Жукоўскi Сяргей Канстанцiнавiч

                  Жуковский, Сергей Константинович

                  Прокурор от съда в Заводски район на Минск, който разглежда делото на Ирина Халип, Сергей Марцелев, Павел Северинец — изтъкнати представители на гражданското общество. Повдигнатото от него обвинение има ясна и непосредствена политическа мотивация и е в явно нарушение на Наказателно-процесуалния кодекс. То се основава на погрешна класификация на събитията от 19 декември 2010 г., която не се подкрепя от доказателствата и свидетелските показания.